tomron87/hebrew-wikipedia-sentences-corpus huggingface dataset:
זמן קצר לאחר מותו של Eazy-E, בשנת 1995, ויל.איי.אם עזב את חברת התקליטים "Ruthless Records" והחל להתמקד בהרכב החדש: בלאק אייד פיז.
במקביל לפעילותו בלהקה ויל.איי.אם התמקד גם בקריירת סולו.
בשנת 2001 יצא לשווקים אלבומו "Lost Change" אשר היה אלבום הבכורה של ויל.איי.אם כאמן סולו.
האלבום כלל אורחים רבים וקריצה מגוונת לסגנונות שונים, ביניהם פאנק, רגאיי, מוזיקה ברזילאית וסגנונות נוספים.
זמן-מה לאחר הוצאת אלבום הבכורה שלו שיתף ויל.איי.אם פעולה עם סרז'יו מנדז ועם אריקה באדו כאשר ביצעו ביחד את השיר "That Heat" והוציאו קליפ לשיר זה.
בשנת 2003 הצטרפה ללהקת הבלאק איד פיז הזמרת פרגי.
עם הצטרפותה ללהקה הלהקה החלה לצבור הצלחה ופרסום רב ברחבי העולם.
באותה שנה ויל.איי.אם הוציא לשווקים את אלבום הסולו "Must B 21".
במקביל, ויל.איי.אם היה שותף בהפקת האלבום "The Dutchess" של פרגי, שהוקלט בלייבל הפרטי שלו.
בשנת 2006 הזמר מייקל ג'קסון יצר קשר עם אדמס וביקש ממנו שיפיק את האלבום הבא שלו.
יחד השניים הקליטו שירים רבים והפיקו את אלבום האוסף שיצר ביום השנה ה-25 לאלבום "Thriller".
בשנת 2007 ויל.איי.אם הוציא לשווקים את אלבום הסולו השלישי שלו "Songs About Girls".
אלבום זה לא זכה להצלחה רבה.
בהמשך החל אדמס להפיק שירים לאמנים אחרים בהם פלו ריידה, אשר, U2, ריהאנה, מייקל ג'קסון, בריטני ספירס, שריל קול וניקול שרזינגר.
ביולי 2011 יצא לאור, בהשתתפותו, הסינגל "Forever" מתוך אלבומו של יוצר המוזיקה האלקטרונית והדי ג'יי וולפגנג גארטנר "Weekend in America".
מאוחר יותר באותה השנה, בנובמבר 2011, הוציא ויל.איי.אם שני סינגלים נוספים "T.H.E (The Hardest Ever)" (ביחד עם ג'ניפר לופז ומיק ג'אגר), ו-"Great Times".
ב-1 ביוני 2012, יצא לאור הסינגל: "This Is Love", בהשתתפות אווה סימונס.
ב-20 בנובמבר, יצא לאור הסינגל השני: "Scream & Shout", בהשתתפות הזמרת בריטני ספירס.
ב-29 בנובמבר, הוציא את וידאו הקליפ לשיר בהופעת בבכורה ענקית בתוכנית X פקטור בארצות הברית שם ספירס משמשת כשופטת בתוכנית.
מיד לאחר הבכורה בתוכנית הועלה הקליפ גם לעמוד היוטיוב הרשמי של ויל.איי.אם.
ב-18 במרץ 2013 יצא לאור הסינגל השלישי שנקרא: "thatPOWER#", בשיתוף ג'סטין ביבר.
ב-7 באפריל 2016, הוציא סינגל בשם "Boys&Girls"' אותו ביצע יחד עם הזמרת פיה מיה.
ב-14 באפריל 2016 חידש ויל את השיר מ-2013 "Smile Mona Lisa", הוציא לו קליפ עם הזמרת ניקול שרזינגר, ושינה את שם השיר ל-"Mona Lisa Smile".
במרץ 2020 ויל.איי.אם לקח חלק בשיתוף פעולה עם בונו, ג'ניפר הדסון והזמרת היפנית יושיקי בביצוע השיר "Sing For Life" שנוצר בתגובה לתחושת הייאוש הנרחבת בעולם סביב מגפת הקורונה.
בשנת 2023 ויל.איי.אם הוציא לשווקים את הסינגלים "The Formula" אותו הוא ביצע יחד עם ליל ויין, ו-"Mind Your Business" אותו הוא ביצע יחד עם בריטני ספירס.
בפברואר 2024 ויל.איי.אם הופיע לצד אשר במופע המחצית של הסופרבול.
ויל.איי.אם שיחק לראשונה בפרסומות לחטיף השוקולד סניקרס לצד להקת בלאק אייד פיז.
בשנת 2008 השתתף בדיבוב סרט האנימציה הממוחשבת הקומי "מדגסקר 2" בתור קולו של ההיפופוטם הכריזמטי מוטו מוטו.
בשנת 2009, הוא ערך את הופעת הבכורה שלו בסרט באורך מלא בתפקיד ג'ון רייט בסרט הפריקוול בזיכיון אקס-מן "אקס-מן המקור: וולברין".
בהמשך הוא שיחק גם בתפקידי אורח בסדרה "ג'ון מארקדיה" בה הוא גילם את אלוהים, ובסדרה "לאס וגאס" בה גילם את עצמו.
בשנת 2011 ויל.איי.אם השתתף בדיבוב התוכי פדרו בסרט האנימציה ריו ושלוש שנים לאחר מכן עשה זאת שוב בסרט ההמשך.
במשחק הווידאו "The Urbz: Sims in the City" משנת 2004 ויל.איי.אם ולהקת בלאק אייד פיז שיחקו בתפקיד עצמם והמוזיקה של הלהקה נכללה במשחק.
בשנת 2010 הייתה לו גם הופעת קמע בסרט הקומדיה "דייט לילי" והשתתף בסרט התיעודי "I'll Sleep When I'm Dead" אשר עסק בתקליטן סטיב איוקי.
באמצעות הארגון שלו "i.am Angel" ויל.איי.אם הצליח לספק גישה לאינטרנט המהיר לשכונת הדיור ציבורי באזור בו הוא גדל במזרח לוס אנג'לס.
בשנת 2012 ויל.איי.אם השתתף שכמנטור במהדורה הבריטית של תחרות השירה הטלוויזיונית The Voice.
ב-2014 הוא השתתף במהדורה הבריטית של התוכנית The Voice בה הוא הצליח לאמן את אנג'ה אשר זכתה במקום הראשון באותה העונה.
בין השנים 2017 עד 2023 ויל.איי.אם שימש כמנטור גם בתוכנית המציאות הבריטית "The Voice Kids" לצד שופטים אחרים ביניה פיקסי לוט, דני ג'ונס וג'סי ג'יי.
לפני שויל.איי.אם הצטרף ללהקת בלאק אייד פיז הוא למד אופנה ב-FIDM בלוס אנג'לס.
בשנת 2005 הוא השיק את מותג הבגדים שלו ולאחר מכן שיתף פעולה עם חברת Blue Holdings בעיצוב קולקציית הג'ינס "i.am Antik".
בשנת 2011 ויל.איי.אם היה מעורב פעיל בקידום תחרות הפיתוח טכנולוגי הבין-לאומית "FIRST Robotics Competition".
בשנת 2011 חברת הטכנולוגיה אינטל מינתה אותו כמנהל החדשנות היצירתית של החברה, ואפשרה לו להיות מעורב בתהליך הפיתוח של סמארטפונים, טאבלטים ומחשבים ניידים.
ב-28 באוגוסט 2012 ויל.איי.אם הפך לאמן הראשון בהיסטוריה שהשמיע שיר שלו על פני כוכב הלכת מאדים (השיר "Reaching for the Stars").
השיר הושמע באמצעות הרובר קיוריוסיטי של נאס"א.
ב-8 בינואר 2014 חברת 3D Systems מינתה את ויל.איי.אם למנהל הקריאייטיב הראשי של החברה.
מסוף שנת 2015 ואילך ויל.איי.אם היה גם מעורב בעיצוב של שעונים חכמים עבור החברה הגרמנית דויטשה טלקום.
בשנת 2016 חברת הטכנולוגיה שלו, i.am+, רכשה את חברת הסטארט-אפ הישראלית סנסיה.
בשנת 2017 ויל.איי.אם רכש את פלטפורמת הבית החכם Wink תמורת 38.7 מיליון דולרים, ובנוסף לכך השקיע בחברה 20 מיליון דולרים נוספים.
ב-7 ביוני 2024 ויל.איי.אם נשא נאום במרכז סטאטה של המכון הטכנולוגי של מסצ'וסטס אשר התמקד בעתיד של הבינה המלאכותית.
כיום הוא משמש כמנכ"ל של חברת Focus Your Ideas המוקדשת לחדשנות בבתחום הבינה המלאכותית והטכנולוגיה.
על פי ריאיון עם הצהובון הבריטי סאן, ויל.איי.אם אמר שהוא סובל מטנטון, הפרעה שכיחה בקרב מוזיקאים שנחשפו למוזיקה רועשת לתקופות זמן ממושכות.
הוא אחיינו של שחקן ה-NFL לשעבר לין קין.
ב-22 ביוני 2009, ויל.איי.אם תקף את הבלוגר האמריקני הנודע פרז הילטון במסיבה פרטית שנערכה לאחר טקס פרסי ה-MuchMusic שבטורונטו.
הוא ידוע כיזם גאדג'אטים סדרתי.
עבד בעבר עם מספר חברות טכנולוגיה, וכעתידן באינטל, ושימש כדובר בתחרות הרובוטיקה הבינלאומית First.
החברה שלו עוברת בפיתוח מוצרים חכמים לרכב, מדפסות תלת-ממד, ומחשוב לביש להמונים.
בשנת 2017 הפך לטבעוני, משיקולי בריאות ומצפון יחד.
בריאיון ב-2018 סיפר: "עברתי לתזונה מהצומח וזה שינה את החיים שלי.
הורדתי תשעה קילוגרמים, הכולסטרול שלי ירד ולחץ הדם שלי ירד".
שנה סרט תפקיד הערות 2008 מדגסקר 2 מוטו מוטו דיבוב 2009 אקס-מן המקור: וולברין ג'ון ריית' 2009 ארתור ונקמתו של מלטזארד Snow דיבוב 2010 דייט לילי עצמו הופעת קמע 2010 Bouncing Cats עצמו 2011 ריו פדרו דיבוב 2014 ריו 2 פדרו דיבוב
שנה תוכנית תפקיד הערות 2005 ג'ון מארקדיה Three Card Monte Guy God פרק:"יום העצמאות" 2007 Cane עצמו פרק:"מורשת חדשה" 2011 The Cleveland Show ברנרד דיבוב 2012 The Voice UK עצמו מאמן ומנטור לאמנים 2012 טופ גיר עצמו הופעת אורח2014The Voice אוסטרליהמנטורבעונה השלישית
שנה משחק תפקיד הערות 2009 אקס-מן המקור: וולברין ג'ון ריית' דיבוב
ויל הריסון הייז האב , או ויל ה.
הייז היה יו"ר הוועדה הרפובליקנית הלאומית (1918 - 1921) והמנהל הכללי של דואר ארצות הברית (1921 - 1922), אך זכור בעיקר כנשיא איגוד מפיקי ומפיצי הקולנוע, וכמי שעל שמו נקרא קוד הייז שאכף צנזורה על סרטי הקולנוע האמריקאיים.
הייז נולד בסאליבן (Sullivan), אינדיאנה.
הוא ניהל את מסע הבחירות המוצלח של וורן הרדינג לנשיאות ארצות הברית בבחירות 1920 ולאחר מכן מונה להמנהל הכללי של הדואר.
לאחר שמילא שנה בתפקיד זה, הוא פרש ונבחר על ידי ראשי אולפני ההסרטה של הוליווד לנשיא הראשון של איגוד מפיקי ומפיצי הקולנוע של אמריקה (MPDDA), תפקיד שבו שימש בשנים 1922 עד 1945. לאחר מלחמת העולם השנייה שונה שם הארגון ל"איגוד הקולנוע של אמריקה" (MPAA).
בראש איגוד מפיקי ומפיצי הקולנוע
הייז התפטר מתפקידו הממשלתי כמנהל הכללי של הדואר ב-14 בינואר 1922, כדי להפוך לנשיא הראשון של איגוד מפיקי ומפיצי הקולנוע של אמריקה (MPPDA), זמן קצר לאחר הקמת הארגון.
הוא החל לשמש בתפקידו החדש ב-6 במרץ באותה שנה, במשכורת של 100,000$ בשנה.
מטרת הארגון הייתה לבנות מחדש את תדמיתה של תעשיית הסרטים בהוליווד, לאור פרשת האונס והרצח שבה היה מעורב השחקן רוסקו ארבוקל, שהציגה את הוליווד בעיני הציבור כמעין סדום מודרנית, ולאור הדרישות הגוברות מצד חוגים דתיים לכפות צנזורה ממשלתית על סרטי הקולנוע.
במינויו של הייז, לתפקיד שמטרתו לערוך "ניקיון בעסקי הסרטים", היה משום תעלול יחסי ציבור, בשל התדמית השמרנית שלו, לאור תפקידיו ככומר פרסביטריאני ויו"ר לשעבר של המפלגה הרפובליקנית.
התפקידים המרכזיים של הייז היו לשכנע את גופי הצנזורה המדינתיים שלא למהר בהטלת איסורי צפייה על סרטים מסוימים, ולהפחית את הנזקים הכלכליים הנובעים מהעריכות והקיצוצים של גופי צנזורה אלו.
באותה תקופה נדרשו אולפני ההסרטה לפי חוק לשלם לגופי הצנזורה על כל מטר של סרט שקוצץ ועל כל פריים שנערך; בנוסף נשאו האולפנים בהוצאות השכפול וההפצה של גרסאות שונות של הסרטים שצונזרו, למדינה או המדינות שאימצו את ההחלטה של גוף צנזורה זה או אחר.
הייז ניסה להפחית את עלויות האולפנים (ובאופן כללי לשפר את תדמית התעשייה) בכך שייעץ לאולפנים כיצד להפיק סרטים שהסבירות שייערכו בהם קיצוצים נמוכה.
גופי הצנזורה השונים שמרו בסוד את "אמות המידה" שלהם (אם אכן היו אמות מידה עקביות בהחלטות הצנזורה), כך שהייז נאלץ לחוש לפי האינטואיציה מה ייחשב קביל ומה ייחשב בלתי קביל בעיני הגופים השונים.
בהתחלה פעל לפי "נוסחה" שפיתח, אך היא לא הוכחה כהצלחה; ממנה הוא פיתח רשימה של קווים מנחים שלהם קרא "הלאווים וציוני הזהירות" ("The Don'ts and Be Carefuls").
תחילה לא הצליחו מאמציו להחיל צנזורה עצמית בשלב הקדם-הפצה, להרגיע את הקולות שקראו לצנזורה ממשלתית.
כמרים קתולים והדיוטות התייחסו בחשדנות להצעה להחיל צנזורה ממשלתית, והעדיפו את גישתו של הייז לצנזורה עצמית של האולפנים; בהם ניתן למנות את מוביל דעת הקהל הקתולי מרטין ג'יי.
קויגלי, מו"ל מגזין המסחר Exhibitors Herald-World לענייני תערוכות.
במשך כמה חודשים בשנת 1929 דנו מרטין קוויגלי, הצנזור ג'וזף ברין, האב דניאל א.
לורד S.J., האב פיצג'ורג' דינן S.J.
והאב וילפרד פרסונס (עורך כתב העת הקתולי America) באפשרות להחיל קוד צנזורה חדש ומחמיר יותר לסרטי הקולנוע.
לאחר שניתנה ברכתו של הקרדינל ג'ורג' מנדליין, הארכיבישוף של שיקגו, חיבר האב לורד את הקוד המגביל, שנודע לאחר מכן בשמות "קוד ההפקה" ("The Production Code"); "הקוד" ("The Code"); או "קוד הייז" ("The Hays Code").
הקוד הוצג לפני ויל הייז ב-1930, והוא אמר כי "עיניי כמעט קפצו מחוריהן כשקראתי את זה.
זה היה בדיוק הדבר שאותו חיפשתי".
מנהלי האולפנים היו פחות נלהבים לגבי הקוד, והם הסכימו להחילו כאוסף כללים מחייב של התעשייה רק לאחר ששונו ניסוחיו כך שכלל פרצות שונות שיאפשרו לאולפנים לעקוף את הכללים, מבלי שמשרדו של הייז יוכל לאכוף אותם.
בין השנים 1930 עד 1934 היה קוד הייז אפקטיבי רק במעט בהרגעת הקולות לצנזורה ממשלתית.
אולם, מצב העניינים השתנה כאשר ב-1934 גברו האיומים הקתוליים להחרמת סרטים בלתי מוסריים, לצד הפחתת המימון של תעשיית הקולנוע בידי אושיות כלכלה קתוליות כמו אמדאו ג'יאניני, מייסד בנק אוף אמריקה.
האולפנים העניקו לאיגוד המפיקים והמפיצים, בראשותו של הייז, סמכות מלאה לאכוף את קוד ההפקה על כלל האולפנים, ובכך נוצר משטר צנזורה עצמית חמור למדי, שהחזיק במשך כמה עשורים.
בשנות ה-60 נזנח קוד ההפקה, כאשר איגוד המפיקים והמפיצים אימץ את שיטת סיווג הצפייה מבוססת-הגיל שנהוגה גם כיום.
קוד ההפקה כלל את העקרונות הכלליים הבאים:
אף סרט לא יוריד את התקנים המוסריים של צופיו.
הסימפתיה של הקהל לא תופנה לצדו של הפשע, החטא, או הרשע.
הסרטים יציגו תקנים מוסריים נכונים לחיים, הכפופים אך ורק לדרישות הדרמה והבידור.
החוק, חוק הטבע או חוק האדם, לא יוצג באופן מגוחך, ואהדת הקהל לא תופנה לאלו המפרים אותו.
הגבלות מיוחדות נבעו מ"עקרונות כלליים" אלו:
כהני כל דת לא יוצגו כדמויות קומיות או כנבלים.
לא יוצג שימוש בלתי חוקי בסמים, כמו גם שימוש במשקאות אלכוהוליים "כאשר אינו נדרש לצורכי העלילה או הצגת דמות באופן ראוי".
שיטות של פשיעה (כגון פיצוח כספות, הצתה, הברחה), לא יוצגו במפורש.
התייחסויות ל"סטיות מיניות", ומחלות מין נאסרו, כמו גם הצגתה של לידה.
נאסרו מילים וביטויים הנחשבים ל"פוגענים".
סצנות של רצח יוצגו באופן שיניא את הצופה מלחקותם בחיים, ורציחות אכזריות לא תוצגנה במפורש.
קדושת הנישואים וחיי המשפחה תישמר.
"הסרטים לא יציגו כי הצורות הנחותות של חיי המין הן מקובלות".
ניאוף ומין לא ראוי, אף על פי שהם דרושים לעיתים לצורכי העלילה, לא יוצגו במפורש או יוצדקו, ולא יוצגו כאופציה אטרקטיבית.
לא תוצג מערכת יחסים מינית בין אנשים מגזעים שונים.
"סצנות של תשוקה" לא יוצגו כשאינן הכרחיות לקידום העלילה.
יש להימנע מ"נשיקות מוגזמות ומלאות תשוקה", כמו גם מכל הצגה שעלולה "לגרות את האלמנטים הנמוכים והבסיסיים ביותר".
דגל ארצות הברית יוצג רק באופן מכובד, כמו גם עמים זרים וההיסטוריה שלהם.
וולגריות, המוגדרת כ"נושאים נחותים, מגעילים, בלתי נעימים, אם כי לאו דווקא מרושעים" חייבת להיות מוצגת באופן התואם את הטעם הטוב.
עונש מוות, עינויים, אכזריות לילדים ולבעלי חיים, זנות, וניתוחים יוצגו ברגישות הראויה.
לאחר שפרש מתפקידו, חזר ויל הייז לסאליבן, אינדיאנה, ושם מת ב-7 במרץ 1954.
ויליאם פירס "ויל" טרומן הוא דמות בדיונית מתוך הסיטקום האמריקאי של רשת NBC "ויל וגרייס", אותה מגלם השחקן אריק מקורמק.
ויל הוא עורך דין הומוסקסואל שלמד באוניברסיטת קולומביה, ומתגורר באפר וסט סייד של ניו יורק, ביחד עם חברתו הטובה ביותר, גרייס אדלר (דברה מסינג).
בנוסף, הסדרה מתארת גם את מערכות היחסים שלו עם שתי דמויות ראשיות נוספות - קארן ווקר (מייגן מולאלי) וג'ק מק'פרלנד (שון הייז).
ויל מוצג כטיפוס לחוץ, בעיקר בכל הקשור לניקיון.
רבים מחבריו טוענים כי מערכת היחסים שלו עם גרייס מתיימרת להיות כמו של זוג רומנטי, רק ללא סקס, מאשר של שני חברים טובים.
ויל נולד ב-23 באוקטובר 1966 בברידג'פורט, קונטיקט, לשני הורים לבנים, אנגלו-סקסים פרוטסטנטים - מרילין (בליית דאנר) וג'ורג' (סידני פולאק).
יש לו שני אחים, סם (ג'ון סלאטרי בעונה הראשונה, סטיבן ובר בעונה השמינית) ופול (ג'ון טני).
בשנת 1985, בהיותו כבן 19, ויל יצא מהארון, בתקופת לימודיו בקולג', לאחר שמצא עצמו נמשך לפוסטר של קווין בייקון, לאחר שג'ק מק'פרלנד האשים אותו בכך שהוא חי בהכחשה.
באותו הרגע הוא הבין שמערכת היחסים שלו עם בת-זוגו דאז גרייס נועדה להסוות את הנטייה המינית האמיתית שלו.
בניסיון נואש להימנע מקיום יחסי מין עמה, ויל הציע לגרייס נישואים, ושלא יקיימו יחסי מין עד לאחר החתונה, אולם בסופו של דבר ויל גילה לגרייס את סודו, והשניים רבו ולא דיברו זה עם זו במשך שנה.
עם זאת, השניים התפייסו לבסוף, והפכו לחברים הכי טובים ולבלתי נפרדים.
לאחר סיום לימודיו באוניברסיטת קולומביה ובבית הספר למשפטים באוניברסיטת ניו יורק, ויל החל לעבוד במשרד עורכי דין מוצלח, בו היה צפוי להפוך לבסוף לשותף, אבל הוא החליט לעזוב ולפתוח משרד משל עצמו.
לאחר כארבע שנים (במהלך העונה השנייה של הסדרה) הוא נאלץ לסגור את המשרד שלו, ומתחיל לעבוד עבור משרד עורכי הדין דוסט ושטיין, חברה שבה הוא ממשיך לעבוד עד לסוף העונה השביעית.
בסוף העונה השביעית ויל מתחיל לעבוד עבור אדם מסתורי בשם מלקולם ווידמארק (אלק בולדווין), אבל עבודתו עבורו מגיעה לסיומו, כאשר מתגלה כי מלקולם הוא סוכן FBI.
בעונה השמינית של הסדרה ויל מתחיל לעבוד עבור ארגון המעניק תמיכה משפטית לאנשים שלא יכולים להרשות זאת לעצמם, אך בסופו של דבר חוזר לעבור במשרד דוסט ושטיין, לאחר שמרגוט (לילי טומלין), הבוס החדש במשרד, מציעה לו שותפות.
ויל וגרייס הם החברים הכי טובים מאז ימי הקולג'.
הם יצאו ב-1985, לפני שויל הבין שהוא הומו; אחרי שהוא יצא מהארון, היא נעלבה כל כך, והשניים לא דיברו במשך שנה, אך בסופו של דבר הם השלימו והפכו להיות חסרי תחליף זה בחייו של זה.
הם עוברים לגור יחד לאחר שגרייס נפרדת מדני, הארוס שלה, והם חיים יחד במשך שנה.
בתחילת העונה השנייה גרייס עוברת לדירה משלה - בהמשך המסדרון.
השניים ממשיכים להיות שותפים, לסירוגין, במשך כל שאר הסדרה.
מערכת היחסים שלהם היא של תלות הדדית במקצת, כאשר, למשל, כל אחד מהשניים מבסס את עתידה של כל מערכת יחסים רומנטית שלו באישורו של האחר.
דמויות אחרות בסדרה, ובמיוחד חבריהם ג'ק מק'פרלנד (שון הייז) וקארן ווקר (מייגן מולאלי), לעיתים קרובות משווים את הקשר שלהם לנישואים לא מתפקדים.
בעונה הרביעית ויל וגרייס מחליטים ללדת יחד תינוק באמצעות הפריה חוץ גופית.
התהליך מתעכב שוב ושוב בגין סדרה של תקלות, עד שלבסוף גרייס משנה את דעתה אחרי שהיא מתחילה לצאת עם ליאו מרקוס (הארי קוניק ג'וניור), שאיתו היא מתחתנת בעונה השישית.
ויל נפגע מכך שהיא לא רוצה ללדת תינוק איתו, והוויכוח שמתפתח ביניהם כמעט הורס את ידידותם.
בסופו של דבר, עם זאת, הם מתפייסים.
ויל וגרייס הופכים שוב לשותפים לדירה כאשר גרייס מתגרשת מליאו לאחר שזה בגד בה.
בעונה השמינית גרייס מגלה שהיא בהריון עם הילד של ליאו.
ויל מניח שהוא וגרייס יגדלו את הילד ביחד.
בפרק סיום הסדרה, לעומת זאת, גרייס מתאחדת עם ליאו, והשניים שוב רבים.
דרכיהן נפרדות, והם לא רואים אחד את השני שוב במשך שנתיים.
עד אז, לשניהם יש משפחות משלהם, ועד שהם מיישבים את המריבה ביניהם הם מבינים שכל אחד מהם התקדם בחייו, ושאין להם עוד זמן זה לזה.
הם מתרחקים זה מזה, עד ש-16 שנים מאוחר יותר, כאשר הם נפגשים שוב, תוך כדי סיוע לילדיהם לעבור לגור באותו בניין מעונות במכללה.
בנו של ויל, בן (בן ניומארק), ובתה של גרייס, ליילה (מריה ת'ייר), מכירים זה את זה ולבסוף אף מתחתנים, ויל וגרייס חוזרים שוב להיות החברים הכי טובים.
ויל וג'ק נפגשו לראשונה בשנת 1985, וג'ק מייד רואה שוויל, שעוד לא יצא מהארון, הוא הומו.
אחרי שוויל, בסופו של דבר, יוצא מהארון, ג'ק עוזר לו לגבש את הביטחון העצמי שלו ולהתחיל עם גברים במהלך יציאות משותפות של השניים, ולבסוף השניים הופכים להיות חברים קרובים.
הקרבה ביניהם איננה מונעת מהם להטיח עלבונות זה בזה, כמעט בכל הזדמנות.
ויל לועג להפקרות של ג'ק, התנהגותו הנשית והיותו מובטל תמידי, ואילו ג'ק לועג לחיי האהבה של ויל ולמראהו החיצוני; הוא נהנה לומר שהוא "שמן וקירח" (אף על פי שאיננו שמן או קירח).
עם זאת, בכמה הזדמנויות ג'ק התוודה בדבר אהבתו לויל, ומדי פעם נרמז כי ג'ק הוא נמשך אליו.
ג'ק מתואר לעיתים קרובות כמי שמנצל את ויל, אשר משלם חצי משכר הדירה שלו ואף משלם עבור בגדיו וארוחותיו.
בתחילת הסדרה, לויל יש מערכת יחסים עוינת עם קארן ווקר, העוזרת של גרייס, אשר לועגת למיניות שלו, בזמן שהוא לועג לאלכוהוליזם שלה ולהתנהגותה היהירה והמפונקת.
הם מתקרבים זה לזה במידה מסוימת, לאחר שויל הופך להיות עורך הדין של קארן, אף על פי שהם ממשיכים ללעוג האחד לשני ללא רחמים.
לאורך כל זמן השידור של הסדרה, לעומת זאת, קארן הביעה דאגה כלפיו ואפילו הציעה לו את החברות שלה, אם כי בדרכה שלה הסרקסטית, חסרת הרגש.
באחד מפרקי העונה השמינית הם משתכרים ביחד ונקשרים זה לזה על רקע הצרות שלהם, אך עדיין מתלוצצים ללא הרף.
קארן מנחמת אותו בהלווייתו של אביו.
בפרק סיום הסדרה, ויל וקארן מוצגים כמי שעדיין ממשיכים להיות חברים גם 18 שנים בעתיד.
ויל מגיע ממשפחה עשירה, אבל לא מתפקדת, של לבנים, אנגלו-סקסים פרוטסטנטים מקונטיקט.
מערכת היחסים שלו עם הוריו מסובכת, במיוחד עם אביו, ג'ורג' טרומן, שלא בנוח עם המיניות של בנו.
בעונה השמינית ויל וג'ורג' רבים, ולבסוף ג'ורג' מתוודה שהוא היה מעדיף אילו ויל לא היה הומו.
כמה ימים לאחר מכן, לאחר שלא דיבר עם ויל מאז המריבה, ג'ורג' מת מהתקף לב.
ויל הרוס מהטרגדיה, אך לומד ממנה להיות יותר פתוח לגבי הרגשות שלו, במיוחד כלפי האנשים שהוא אוהב.
הוא היה בעבר קרוב מאוד לאחיו סם, אבל הם הפסיקו לדבר אחד עם השני במשך תקופה ארוכה, בעקבות מריבה על נישואיו של סם (ויל לא אהב את ג'יני, האישה שסם התכוון להינשא לה).
לאחר המריבה הם לא פגשו אחד את השני במשך חמש שנים, עד אשר גרייס התערבה וגרמה להם להיפגש ולדבר על הבעיות שלהם.
בסופו של דבר, השניים מצליחים לתקן את מערכת היחסים ביניהם.
ויל כמעט ותרם זרע לחברתו מהתיכון קלייר (מייגן פרייס) על מנת שהיא תוכל להרות ולהוליד תינוק.
גרייס מחבלת בתוכניתו של ויל לתרום זרע, כי היא רוצה שהזרע שלו יהיה "תוכנית הגיבוי" שלה ללידת תינוק, במידה ולא תמצא בן-זוג.
ויל זועם עליה, אבל בסופו של דבר מבין שגם הוא רוצה עדיין לשמור על כל האופציות שלו פתוחות.
בעונה השמינית והאחרונה של הסדרה, ויל מתאחד עם בן-זוגו לשעבר וינס, והשניים מגדלים ביחד תינוק בשם בן, שהובא לעולם דרך הזרעה מלאכותית של הזרע של ויל, ביחד עם אישה צעירה שמכרה את הביציות שלה בתמורה לכסף.
בן מופיע בפרק סיום הסדרה בשנת 2006. ויל מגדל אותו ביחד עם וינס, עד שהוא הולך לקולג' ובסופו של דבר מתחתן עם בתה של גרייס, ליילה.
את דמותו של בן הבוגר מגלם השחקן בן ניומארק.
במהלך חייו, היו לויל מערכות יחסים רומנטיות עם שלוש נשים בלבד:
קלייר (מייגן פרייס), החברה שלו בימי התיכון.
גרייס (דברה מסינג), החברה שלו בימי הקולג'.
דיאן (מירה סורבינו), האישה היחידה אי פעם שאיתה ויל קיים יחסי מין הטרוסקסואליים: היה לו איתה סטוץ חד-פעמי בלילה שבו הוא וגרייס נפרדו.
שנים לאחר מכן דיאן הופכת להיות בת-זוגו של ליאו מרקוס (לפני שפגש בגרייס).
ויל הוא המאהב היחיד אי פעם שאיתו הייתה לדיאן אורגזמה.
בתחילת הסדרה, מערכת היחסים הרומנטית המוצלחת ביותר של ויל היא עם בן-זוגו מייקל (כריס פוטר), שאיתו הוא היה ביחד מ-1989 ועד לנובמבר 1996.
החל מהעונה השביעית של הסדרה ויל נכנס למערכת יחסים רומנטית רצינית עם קצין במשטרת ניו יורק בשם וינס ד'אנג'לו (בובי קנאבלי).
מערכת היחסים שלהם נפסקת כאשר וינס מאבד שתי משרות ברציפות, ומתקשה להתמודד עם היותו מובטל.
לקראת סוף העונה השמינית השניים חוזרים להיות ביחד, לאחר מותו של אביו של ויל.
בפרק הסיום של הסדרה נראים ויל ווינס מגדלים ביחד את בנם בן (בן ניומארק), שבסופו של דבר מתחתן עם בתה של גרייס, ליילה (מריה ת'ייר).
כך מסתיימת הסדרה, בכך שויל ווינס ביחד כבר כמעט 20 שנים.
הדמות זכתה לביקורות מעורבות מצד המבקרים.
השחקנים והדמויות בסדרה "ויל וגרייס".
שם השחקנ/ית שם הדמותאריק מקורמאקויל טרומןדברה מסינגגרייס אדלרמייגן מולאליקארן ווקרשון הייזג'ק מק'פרלנדשלי מוריסוןרוזאריו סלזר
יש לה רצון מתמיד להתערב בחיי האהבה של בנותיה, היא היוצרת של ריקוד משפחת אדלר "אמרתי לך", ותמיד אפשר לסמוך עליה שיהיה לה שיר לכל אירוע (בדרך כלל - מתוך מחזמר).
בעבר, היא הביעה הסכמתה כי ויל וגרייס יתחתנו.
אדלר, ג'ויס שרה רו 3 1ג'ויס אדלר היא אחותה הצעירה של גרייס.
בסדרה נרמז כי לא היו לגרייס ולג'ויס יחסים ידידותיים כאשר גדלו, ושלג'ויס הייתה בעבר הפרעת אכילה.
היא לעיתים קרובות עוינת לגרייס, אבל מילה אחת מויל והיא נוטה לצחקק ולהתנהג כמו ילדה קטנה; נראה כי היא, כמו גרייס לפניה, גם דלוקה על ויל.
אדלר, ג'נט ג'ינה דייוויס 6 1ג'נט אדלר היא אחותה של גרייס.
ג'נט מתגוררת בואן ומעצבת תכשיטים.
הכינוי שלה לגרייס הוא "סמאג'".
בעבר היו לה קשיים עם אמא שלה.
אדלר, מרטין אלן ארקין 7 1מרטין אדלר הוא אביה של גרייס.
מרטין אדלר נתפס על ידי בני משפחתו כפטריארך יהודי סטריאוטיפי.
הוא מפגין חיבה אמיתית כלפי גרייס, למרות שמעשיו מצביעים על כך שדווקא ג'ויס היא הבת האהובה עליו ביותר.
הוא ידוע כמי שמסוגל לאתר את פגמיה של גרייס, גם מבלי להרים את עיניו מהשידורים החוזרים של Kojak או Baretta.
אליוט מייקל אנגרנו 3, 4, 5, 6, 7, 8 11זמן קצר לאחר שנודע לג'ק על מותו של אביו הביולוגי ג'ו, הוא פוגש את אליוט - בנו הביולוגי שנוצר מזרע שג'ק תרם לבנק הזרע בגיל 17, ואשר באמצעותו עברה בוני, אמו של אליוט, הפריה חוץ-גופית ללא ידיעתו של ג'ק.
אליוט מתואר על ידי ויל כילד "מנומס, מתוק, ואדיב", והוא בעל מערכת יחסים קרובה עם ג'ק, שמציין שהוא רוצה להימנע מלהיות הסוג של אבא שהיה לו, ואשר הוא תמיד הצטער על העובדה שהם אף פעם לא היו קרובים.
אלן לי-אלין בייקר 1, 2, 3, 4, 5, 7, 8 19אלן, יחד עם בן-זוגה ולימים בעלה רוב, הם חברים טובים של גרייס וויל מאז תקופת לימודיהם בקולג'.
שני הזוגות נפגשים יחד לעיתים קרובות, לארוחות ערב ולמשחקי חברה.
לקראת יום חתונתם, אלן מגלה כי רוב בגד בה עם גרייס.
למרות זאת, השניים מתחתנים ונולדים להם שלושה ילדים.
במהלך ארוחת ערב משותפת עם ויל וגרייס השניים מביעים רצונם להיפרד, אולם גרייס משכנעת אותם להישאר ביחד.
באסט, ואל מולי שאנון 1, 2, 3, 4, 7 5ואל באסט היא שכנה של ויל וגרייס.
ואל היא אלכוהוליסטית ומעט משוגעת.
בתחילה היא מתיידדת עם ויל, עד אשר מתגלים סודותיה.
בארי דן פוטרמן 5, 7 4בארי הוא בן-דוד של קארן ווקר.
בארי הוא הומו שרק יצא מהארון, חסר ניסיון עם גברים, ביישן, שמנמן, מזוקן וחנון.
ויל וג'ק מכירים בפניו את חיי החברה של הקהילה הלהט"בית בניו יורק ועוזרים לו להיכנס לכושר, עד אשר הוא הופך לגבר אטרקטיבי.
ויל, שיצא עם בארי לפגישה עיוורת לפני "המהפך", אז בארי לא מצא חן בעיניו, מגלה כי הוא, בעצם, נמשך לבארי אולם בארי, כעת בעל ביטחון עצמי, מעוניין דווקא בג'ק.
בוני רוזי אודונל 4 1בוני היא אמו של אליוט, בנו של ג'ק.
היא אחות בבנק זרע, אשר הביאה את בנה לעולם באמצעות הפריה חוץ גופית מזרעו של ג'ק, ללא ידיעתו.
בוני היא לסבית, אשר בתחילה לא רוצה כי ג'ק ייקח חלק בחייו של אליוט, בעיקר כי חשה קנאה שאליוט נפתח כלפי ג'ק ופונה אליו לעזרה בבעיות אישיות הקשורות במיניות שלו, בעוד יחסיה עם בנה בתחום זה אינם כה פתוחים.
בלאק, ג'ו ג'ו בלאק הוא אביו הביולוגי של ג'ק.
בשנות ה-60 ג'ו השתתף במסיבת בריכה - תחפושות - חילופי זוגות, בה הוא היה מחופש כריצ'רד ניקסון.
במהלך המסיבה הוא שכב עם ג'ודית מק'פרלנד, שהייתה מחופשת לחלקו האחורי של סוס.
כתוצאה מכך - ג'ודית נכנסה להיריון, וג'ק נולד.
ג'ו הלך לעולמו מספר שנים בטרם ג'ק גילה כי דניאל מק'פרלנד איננו אביו הביולוגי, כפי שחשב כל חייו.
בנג'י 5, 7, 8 5בנג'י הוא גבר צעיר ואטרקטיבי, המוצג על ידי בברלי לזלי כ-"שותפו העסקי", אולם ככל הנראה הוא המאהב שלו.
בנקס, ליונל ריפ תורן 4, 5 3בנקס הוא רווק המתאהב בקארן, תחת שמה הבדוי אנסטסיה ביברהאוזן.
הוא מחזר אחריה בזמן שסטנלי ווקר נמצא בכלא, ומפתה אותה לרומן.
גארי 5, 7, 8 5גארי הוא עמיתו לעבודה של ויל, במשרד עורכי הדין של דוסט ושטיין.
בעבר, השניים היו חיות מסיבה, אולם אורח חייהם השתנה מאז אימצו תינוקת בשם חנה.
ג'ואן 5, 6, 7 4ג'ואן היא סטודנטית בכיתת המשחק של זנדרה, אשר הופכת להיות חסיד מסורה של ג'ק ו-"שיטת מק'פרלנד" שלו.
ג'וליוס ניל ויפונד 3, 4, 5 4חבר קרוב של בובי אדלר ופסנתרן.
ג'וש קורי פרקר 2, 3 5בחור מתוק, רומנטי, ניו אייג'י איתו יוצאת גרייס, אשר לטעמה הוא נחמד מדי ומפגין יותר מדי חיבה.
השניים נפרדים לאחר שג'ק מודה כי שכב איתו.
ג'יימי ג'ון דוסי 7, 8 5מנהל ערוץ הטלוויזיה בכבלים OutTV, בו עובד ג'ק.
ג'ימי סם פנקייק 7 2עובד בערוץ הטלוויזיה בכבלים OutTV, עמיתו לעבודה של ג'ק.
ד'אנג'לו, וינס בובי קנאבלי 6, 7, 8 15וינס הוא שוטר אמריקאי ממוצא איטלקי, אשר פוגש לראשונה בוויל לאחר מתן דו"ח תנועה לקארן.
השניים יוצאים יחד והוא הופך לבן-זוגו המשמעותי הראשון של ויל, מאז נפרד ממייקל.
לאחר שוינס מפוטר מעבודתו ומתקשה להתאושש - השניים נפרדים.
זמן מה לאחר מכן, במהלך ההלוויה של אביו של ויל הם נפגשים שוב, מציתים מחדש את הרומנטיקה שביניהם ומחדשים את הקשר.
בפרק סיום הסדרה ויל ווינס נראים מגדלים את בן התינוק, יחד.
דוסט, בן גרגורי היינס 2, 3 8בן דוסט הוא לקוח של גרייס, אשר בעזרתו של ויל היא תובעת אותו, מאחר שהוא הפר את חוזה עבודתה ופיטר אותה ללא תמורה.
בן מתרשם לטובה מויל, ושוכר אותו לעבודה במשרד עורכי הדין דוסט ושטיין.
ויל מזמין את בן לארוחת ערב, ולאחר שבן מראה פנים אנושיות יותר, גרייס מתחילה לצאת איתו.
לאחר כשישה חודשים של מערכת יחסים מונוגמית-למחצה, השניים מבינים שהם אינם אוהבים זה את זה, והם נפרדים.
דיאן היא גם אחת מהאקסיות של ליאו.
שתי עובדות אלו גורמות לגרייס לקנא בה מאוד.
דיאן קובעת כי ביצועיו של ויל במיטה הרבה יותר טובים מאשר אלו של ליאו, וכי ויל הוא הגבר היחיד שאיתו הייתה לה אי פעם אורגזמה.
דייב מת'יו בוטוצ'יס 7, 8 8העובד ההטרוסקסואל המוצהר היחיד העובד בערוץ הטלוויזיה בכבלים OutTV, רשת הפונה לקהל צופים הומו-לסבי, בו עובד ג'ק.
דייב משמש כעוזר האישי של ג'ק, אשר לא מתרשם מההטרוסקסואליות שלו, ופונה אליו בשם "אליזבת".
דילניי, ג'ין ברנדט פיטרס 8 1וירג'יניה "ג'ין" דילניי היא אחותה של קארן ווקר.
בשנת 1963, בעת היותה ילדה קטנה, ג'ין נפצעת במשחק אכזרי של "פלונטר", בו שיחקה עם קארן.
כתוצאה מכך - קריירת הריקוד שלה נפגעה.
דני טום וריקה 1, 4 2דני היה בן-זוגה של גרייס בשנים 1995–1998, ואיתו היא כמעט והתחתנה בפרק הפיילוט של הסדרה, אך בסופו של דבר מבטלת את האירוסין, כעצתו של ויל.
מספר שנים לאחר מכן השניים חוזרים זה בזה, למשך כשבוע, אך נפרדים שוב.
הנסון, ג'יימס טיי דיגס 8 4ויל פוגש לראשונה את ג'יימס באולם קולנוע במנהטן.
מאוחר יותר, הוא פוגש בו באקראי בלוס אנג'לס, במהלך חופשה.
על מנת למנוע את גירושו של ג'יימס בחזרה לקנדה, גרייס מסכימה להינשא לו, ובכך לאפשר לו לקבל גרין קארד.
עם זאת, זמן קצר לאחר נישואיהם, ויל מגלה את פרצופו האמיתי של ג'יימס, שמתגלה להיות אדם המרוכז בעצמו.
לבקשתו של ויל, גרייס מבטלת את הנישואין.
וידמארק, מלקולם אלק בולדווין 7, 8 6מלקולם הוא סוכן ממשלתי שעוזר לסטנלי ווקר לזייף את מותו.
יש לו מערכת יחסים רומנטית קצרה עם קארן, לפני שהיא עוזבת אותו על מנת לחזור אל סטן, ומלקולם יוצא בשליחות הממשל למשימה בסרי לנקה.
ויטלי, לואיס סוזן פלאשט 4, 6 3לואיס ויטלי, אימה של קארן ווקר, היא נוכלת, אשר ניצלה את קארן לטובת המזימות שלה, כשזו הייתה קטנה.
השתיים היו מנוכרות זו לזו במשך כמה שנים, עד אשר התפייסו כעבור שנים רבות, בעזרתו של ג'ק.
וולי, סקוט ג'ף גולדבלום 7 3וולי הפסיד לקארן בבחירות למועצת התלמידים, ומאז הוא מבלה את חייו בתכנון מזימות על מנת להרוס אותה, אולם התוכניות שלו אינן מוצלחות.
בסופו של דבר, סקוט מבין שהוא למעלה מאוהב בקארן, והוא מחזר אחריה, גם כן - לא בהצלחה מרובה.
ווקר, אוליביה הילי הירש 7 1אוליביה ווקר היא בתו של סטנלי ווקר, בעלה השלישי של קארן ווקר.
למרות שהיא מבלה מדי פעם עם קארן (בעיקר בלהתעלל במייסון ווקר), גם לה יש בעיות במערכת היחסים איתה.
ווקר, מייסון מייסון ווקר הוא בנו של סטנלי ווקר, בעלה השלישי של קארן ווקר.
קארן נוהגת לכנות אותו "השמן", במקום לקרוא לו בשמו.
באחד הפרקים, קארן מגיעה לבית הספר של מייסון, על מנת לצפות בו בתחרות שחייה.
היא מריעה לילד, מוחא לו כפיים ומשוחחת איתו, עד שהיא מגלה כי היא מדברת עם הילד הלא נכון, וזהו איננו מייסן.
ווקר, סילביה אלן אלברטיני דאו 3 1סילביה ווקר היא אמו של סטנלי ווקר וחמותה של קארן ווקר.
סילביה היא קשישה חביבה, אך הומופובית.
קארן משאירה את סילביה תחת השגחתם של ויל וג'ק, והשניים לוקחים אותה איתם למועדון, בו מתקיימת מסיבת גייז.
ווקר, סטנלי סטנלי ווקר הוא בעלה השלישי של קארן ווקר.
יש לו ילדים מנישואיו הקודמים לקאת'י - מייסון ואוליביה.
בשנת 1985 קארן פוגשת אותו ומתאהבת בו, אך רק ב-1995 הם מתחתנים.
סטן נשלח לכלא על העלמת מס, שם הוא מנהל רומן עם לוריין.
לאחר שחרורו הוא נפרד מקארן.
בעונה 5 סטן מת, אך בעונה 7 נחשף כי הוא זייף את מותו.
בעונה 8 הוא וקארן מתגרשים, וקארן מגלה כי כל עושרו מושאל, ולפיכך - אין לו כסף משלו, והם מרוששים חסרי כל.
זוגין, זנדרה איילין ברנן 4, 5, 6, 8 6זנדרה היא כוכבת הוליוודית לשעבר.
היא מעשנת סדרתית כפייתית ומשמשת כמורה לכיתת משחק בה משתתף ג'ק.
לאחר שג'ק משתלט על הכיתה שלה, זנדרה מאבדת עניין בחיים ובסופו של דבר פורשת.
מר זמיר מרשל מנש 2, 3, 4, 5 7דייר בבניין בו מתגוררים ויל, גרייס וג'ק.
טים מארק הרליק 7 3חבר בכיר בהנהלת ערוץ הטלוויזיה בכבלים OutTV.
טינה לסלי אן וורן 3, 4, 6, 8 4טינה היא הפילגש של ג'ורג' טרומן.
טינה החלה להתראות עם ג'רג' בעודו נשוי למרילין.
לאחר שג'ורג' ומרילין הופכים לפרודים, טינה נחרדת לגלות שמאחורי גבה - ג'ורג' מתראה עם אשתו לשעבר.
טינה ומרילין מגיעו להבנה שהן יחלקו ביניהן את ג'ורג', מבלי שהוא ידע מכך.
ככל הנראה, הסדר זה הסתיים זמן לא רב לפני מותו של ג'ורג' מהתקף לב.
טרומן, בן בן ניומארק 8 1בן טרומן הוא בנם של ויל ווינס.
בן נולד, ככל הנראה, מאם פונדקאית באמצעות הזרע של ויל.
בפרק הסיום של הסדרה, כאשר בן הולך לקולג', הוא פוגש את ליילה מרקוס, ביתם של גרייס וליאו מרקוס.
מאוחר יותר נאמר כי בן וליילה צפויים להתחתן.
בעוד שיש לו מערכת יחסים אוהבת והדוקה עם בנו, אשר בה מקנאים הן גרייס והן ג'ק, בסופו של דבר נחשף סודו - הוא מתקשה להתמודד עם המיניותו של בנו.
בתחילה, ג'ורג' מספר לחבריו כי ויל וגרייס נשואים.
בעונה השמינית של הסדרה הוא רב עם ויל, ומודה שהוא מעדיף שבנו לא היה הומו.
מספר ימים לאחר מכן ג'ורג' מת מהתקף לב, בטרם הספיק להתפייס עם ויל.
טרומן, ג'ורדי ריד אלכסנדר 8 2ג'ורדן טרומן, המכונה "ג'ורדי", בנם של סם וג'יני, הוא אחיינו של ויל.
למרות שהוא עדיין ילד כבן 12, הוא נתפס כהומו על ידי הדמויות האחרות בסדרה, בגלל אופיו, אהבתו לשירי מחזמר, והתנהגותו הכללית.
יחסה המקבל של סבתו מרילין מעורר קנאה בקרב ויל, שכן אימו, בתחילה, לא הייתה מוכנה לקבל אותו כהומוסקסואל.
טרומן, ג'יני ג'יני טרומן, אשתו של סם טרומן, היא גיסתו אביו של ויל.
טרם נישואיהם, ויל הביע בפני סם את חוסר שביעות רצונו מהאישה שבחר לו, וכתוצאה מכך השניים הסתכסכו ולא דיברו זה עם זה במשך כ-5 שנים.
טרומן, מרילין בלית' דאנר 4, 6, 7, 8 11מרילין טרומן היא אמו של ויל, המגיעה ממשפחת לבנים, אנגלו-סקסים, פרוטסטנטים טיפוסית.
מרילין שותה באופן קבוע, ואיננה אוהדת של התיאטרון המוזיקלי (למעט "מאמא מיה!").
היא לא אוהבת את הבדיחות של גרייס וקארן ביחס למיניות של ויל.טרומן, סם ג'ון סלאטרי 1 2 סטיבן וובר 8 2סם טרומן, בעלה של ג'יני, הוא אחיו הגדול של ויל.
טרם נישואיו של סם, ויל הביע בפניו את חוסר שביעות רצונו מהאישה שבחר.
השניים הסתכסכו ולא דיברו זה עם זה במשך כ-5 שנים.
גרייס מסייעת להם להתפייס, ובסופו של דבר מנהלת רומן קצר של לילה אחד עם סם.
בהמשך, סם וג'יני מתגרשים, וסם זוכה למשמורת מלאה על שני ילדיהם, ג'ורדי וקייסי.
מספר שנים לאחר מכן סם וגרייס נפגשים שוב, והרומן מתחדש, לזמן מה.
טרומן, פגי הלן סלייטר 4 1פגי טרומן, אשתו של פול טרומן, היא גיסתו של ויל.
היא מוצגת כטיפוס עוקצני, ומפגינה חשדנות בנוגע להתנהגות הידידותית של גרייס כלפי בעלה, פול (ככל הנראה, משום שהיא יודעת שגרייס שכבה עם סם).
טרומן, פול ג'ון טני 4 1פול טרומן הוא אחיו הצעיר של ויל.
פול מעולם לא השלים עם המיניות של אחיו, ולעיתים קרובות מתנהג אליו כבריון ילדותי, מזלזל ומעליב.
טרומן, קייסי קיילה דאנג 8 2קייסי טרומן, ביתם המאומצת של סם וג'יני, היא אחייניתו של ויל.
לזלי, בברלי לסלי ג'ורדן 3, 4, 5, 6, 7, 8 11בברלי לזלי הוא גבר נשי, עשיר מאוד ונמוך קומה.
הוא וקארן מוצאים עצמם, שוב ושוב, מתרועעים באותם מעגלים חברתיים, של האליטה העשירה.
לשניים מערכת יחסים של חברים / יריבים.
בברלי הוא הומו מודחק בארון, שנתפס לעיתים קרובות עם בנג'י, גבר צעיר ואטרקטיבי, המוצג כ-"שותף עסקי", אולם ככל הנראה הוא מאהבו.
לאחר מות אשתו קריסטל ופרידתו מבנג'י, בברלי מחזר אחר ג'ק.
בפרק סיום הסדרה, בברלי מת ומוריש את כל עזבונו לג'ק.
מארק קן מרינו 3 1מארק הוא אחד מבני-זוגה לשעבר של גרייס.
היא נפרדת ממנו מאחר שיש לו 6 אצבעות באחת מכפות רגליו.
מייקל כריס פוטר 2 1מייקל הוא בן-זוגו של ויל במשך כ-7 שנים.
השניים נפרדים זמן קצר לפני האירועים המתרחשים בפרק הפיילוט.
ויל מתקשה להיפרד ממנו, ובמהלך הסדרה הוא מתייחס אליו מספר פעמים כאל "אהבת חייו".
מק'פרלנד, ג'ודית ורוניקה קארטרייט 2 1ג'ודית מק'פרלנד היא אימו של ג'ק.
למרות הרמזים ברורים לכך, ג'ודית מגלה כי ג'ק הוא הומוסקסואל רק כשהוא בן 30. ג'ודית נכנסה להיריון עם ג'ק כתוצאה מקיום יחסי מין אקראיים, במסיבת תחפושות של חילופי זוגות.
מק'פרלנד, דניאל בו ברידג'ס 7 1דניאל מק'פרלנד הוא אביו החורג של ג'ק.
לדניאל תמיד היו בעיות הנוגעות לג'ק, בשל חוסר האתלטיות של בנו.
בניגוד להצהרותיו של ג'ק, דניאל מוצג כאדם אכפתי שמנסה להתחבר עם ג'ק.
מרגוט לי טומלין 7, 8 2שותפה בכירה, תמהונית וסרקסטית, במשרד עורכי הדין דוסט ושטיין, בו עובד ויל.
מרגוט משתלטת על המשרד, לאחר עזיבתו של מר שטיין, והיא מקדמת את ויל והופכת אותו לשותף.
מרקוס, אלינור ג'ודית אייבי 5 3אלינור מרקוס היא מחזאית תיאטרון, אמו של ליאו, וחותנתה של גרייס.
מרקוס, ג'יי טום סקריט 5 1ד"ר ג'יי מרקוס אביו של ליאו, וחתנה של גרייס.
מרקוס, ליאו הארי קוניק ג'וניור 5, 6, 7, 8 23ד"ר מרווין "ליאו" מרקוס הוא רופא יהודי אשר מתחתן עם גרייס, אך השניים מתגרשים, לאחר שליאו בוגד בה עם אישה אחרת.
מאוחר יותר, ליאו וגרייס נפגשים באקראי ושוכבים יחד.
בפרק סיום הסדרה גרייס מבשרת לליאו שהיא בהיריון, והם מתפייסים.
לאחר שנה ברומא, הם חוזרים לברוקלין, שם הם נראים מגדלים יחד את בתם ליילה מרקוס.
מרקוס, ליילה מריה ת'ייר 8 1ליילה מרקוס היא ביתם של גרייס וליאו מרקוס.
ליילה נולדה לאחר שהוריה, בזמן שהיו גרושים, נפגשו באקראי ושכבו יחד.
בתחילה, גרייס התכוונה לגדלה ביחד עם ויל, אבל בסופו של דבר הוריה התחתנו שוב, זמן קצר לפני לידתה, ובפרק הסיום של הסדרה הם נראים מגדלים אותה ביחד.
כאשר ליילה גדלה והולכת לקולג', היא פוגש שם את בן טרומן, בנם של ויל ווינס.
מת'יו פטריק דמפסי 3 3מת'יו הוא כתב ספורט, אותו ויל פוגש בחנות "Banana Republic" בה ג'ק עובד.
ויל יוצא עם מת'יו למשך תקופה קצרה, אך נפרד ממנו מאחר שמת'יו מסרב לצאת מהארון, ומציג אותו בפני עמיתיו לעבודה כאחיו.
ניית'ן וודי הרלסון 3, 4 7ניית'ן הוא שכנם של ויל, גרייס וג'ק, איתו יוצא גרייס למשך מספר חודשים.
ניית'ן מציע לגרייס להינשא לו, בצורה מאוד לא רומנטית שמפתיעה ומבלבלת אותה, והיא מסרבת.
במשך מספר ימים השניים חשים שלא בנוח זה עם זה, ומחשש שמערכת היחסים ביניהם תסתיים, גרייס מציעה נישואין לניית'ן, שמסרב ועוזב אותה.
ניק אדוארד ברנס 7 3ניק הוא מחבר כרטיסי ברכה, אשר פוגש בגרייס בחג האהבה, זמן קצר לאחר גירושיה מליאו.
השניים יוצאים יחד למשך תקופה קצרה, אך נפרדים לאחר שניק מקבל הצעת עבודה נחשקת, שמאלצת אותו לעבור לגור בוונקובר.
סאמר פול סאטרפילד 3 1סאמר הוא האחיין של קארן ווקר.
בשל היותו נוכל, קארן מנסה למנוע מגרייס לצאת איתו.
סטיוארט דייב פולי 6 5סטיוארט הוא לקוח של ויל, מי שהופך להיות בן-הזוג הרציני ביותר של ג'ק, עד אשר ג'ק בוגד בו והם נפרדים.
סטיבנסון ג'וניור 4, 5, 7, 8 5סמית'י הוא מוזג, המשרת באופן קבוע את קארן.
השניים בדרך נפגשים כאשר קארן מדוכאת, סמית'י יספר לה סיפור טרגי על חייו, והיא תחשוב שזו בדיחה, ותצחק בפניו בחוסר-רגישות.
סקוט ברנדן ויליאמס 3 2סקוט הוא גבר צעיר 23, העובד בספריית וידאו מקומית, איתו ויל יוצא למשך תקופה קצרה.
למרות שהם מסתדרים טובים ביחד, ויל לא חש בנוח לצאת עם סקוט, שצעיר ממנו בלא מעט שנים.
ויל וגרייס מחליטים יחדיו שכל אחד מהם ייפרד מבן-זוגו באותה העת.
ויל נפרד מסקוט, אולם גרייס משנה את דעתה, ולא נפרדת מניית'ן.
פולק, הארלן גארי גרובס 1, 2 11הארלן הוא אחד הלקוחות העיקריים במשרד עורכי הדין העצמאי של ויל, עד אשר הוא מפטר אותו.
ויל נאלץ לסגור את המשרד שלו, ולוקח עבודה עבור דוסט ושטיין.
פינסטר, לוריין מיני דרייבר 5, 6 6לוריין פינסטר היא הפילגש הבריטית שגנבה מקארן את סטנלי ווקר, אותו פגשה כשסטן היה בכלא, בו עבדה בקפיטריה.
לאחר מכן, היא וקארן הפכו לאויבות.
קארן נישאה בקצרה לאביה, לייל פינסטר, ובכך הפכה לאימה החורגת.
למענו של לייל, השתיים התפייסו.
פינסטר, לייל ג'ון קליז 6 6בעלה הרביעי של קארן ווקר, ואביה של לוריין, פילגשתו של סטנלי ווקר.
נישואיהם של קארן ולייל מחזיקים כ-20 דקות בלבד, והשניים מחליטים להתגרש.
גב' פרידמן ג'ו מארי פייטון 2 6עוזרת בכירה במשרד עורכי הדין דוסט ושטיין.
קוני קאר ליזר 4, 5, 6, 7 5קוני היא עוזרת במשרדו של ויל, שיש לה רגשות רומנטיים חזקים כלפיו.
קלייר מייגן פרייס קלייר היא חברתו הראשונה של ויל, בימי התיכון.
היא גרה בפריז, ומבקשת מויל לתרום עבורה זרע, על מנת שתוכל להרות וללדת.
ויל מתלבט, מסכים אך לבסוף משנה את דעתו ומחליט שאם יתרום זרע, זה יהיה רק בשביל גרייס.
קסידי, טום אריק סטולץ 7 2טום הוא חבר ותיק של גרייס אשר, ביחד עם אשתו, שוכר את גרייס שתעצב עבורו בית מלון שבבעלותו.
השניים מוצאים עצמם נמשכים זה בזה ואף מתנשקים, אך מערכת היחסים הרומנטית ביניהם נקטעת במהירות.
ראסל ג'ון פלמינג 5, 6, 7 4ראסל הוא סטודנט נאה, צעיר ושרירי הלומד בכיתת המשחק של זנדרה.
לאחר שג'ק משתלט על כיתתה, הוא לעיתים קרובות מבקש מראסל להוריד את החולצה שהוא לובש, כחלק מ-"שיטת מק'פרלנד".
רוב טום גאלופ 1, 2, 3, 4, 5, 8 16רוב, יחד עם זוגתו ולימים אשתו אלן, הם חברים טובים של גרייס וויל מאז תקופת לימודיהם בקולג'.
שילה לורה נייטלינגר 4, 5, 6 4 אחותו של ד"ר אייזק הרשברג (ג'ק בלאק).
אחות בבנק הזרע, בו ויל התכוון לתרום זרע לחברתו דיאן, ומאוחר יותר - להכניס את גרייס להיריון.
מר שטיין ג'ין ויילדר 5 2מר שטיין הוא השותף הבכיר במשרד עורכי הדין בו עובד ויל.
שטיין הוא אדם אקסצנטרי ונוירוטי, שמחבב את ויל.
בעבר, שטיין עבר התמוטטות נפשית ונשלח לבית חולים פסיכיאטרי.
היעדרותו מהמשרד במהלך תקופה זו הוסברה בכך שהוא עבר לנהל את משרדי החברה שבלונדון (שמסתבר שאינם קיימים כלל).
שם השחקן שם הדמות תיאור שוהרה אע'דאשלו פאם עובדת לא מוכשרת ממוצא איראני שגרייס שוכרת לעבודה במשרדה.
רוזנה ארקט ג'ולי מעסה שגרה באותו הבניין עם גרייס וליאו, בברוקלין.
ג'ייסון ביגס גלן לשעבר ילד-פלא וידוען מקומי.
רוסקו לי בראון לינוס בעלים של חנות היסטורית לספרות הומו-לסבית, שעומדת בפני סגירה והפיכה לחדר כושר.
ג'ק בלאק ד"ר אייזק הרשברג אחיה של האחות שילה, אשר בודק את קארן.
ריצ'רד צ'מברלין קלייד קשיש שויל מחליט לצרף לערב משחקי החברה עם גרייס, למורת רוחה.
גלן קלוז פאני ליבר צלמת מפורסמת שמצלמת צילום משותף של ויל וגרייס (הדמות היא מעין חיקוי של אנני ליבוביץ').
ג'ואן קולינס הלנה ברנס מעצבת פנים מתחרה של גרייס, ויריבתה האישית של קארן.
מקולי קאלקין ג'ייסון דין המייצג את קארן בתביעת הגירושין מסטנלי ווקר.
טים קארי מריון פינסטר אחיו של לייל.
מישל לי לוסיל יחד עם לינור, שתי לסביות אשר רוקדות, בסופו של דבר, עם ויל וג'ק.
האל לינדן דאלן מילס הומו זקן שמתיידד ויל ומעניק לו מתנות יקרות למדי.
נטשה ליון ג'יליאן תמחה במשרד של גרייס, שמחליטה לאמץ דווקא את קארן כמודל לחיקוי.
מדונה ליז שותפתה-לדירה של קארן.
מאט דיימון אוון יריביו ההטרוסקסואל של ג'ק.
אוון מתחזה להיות הומו, על מנת שיוכל להשתתף במקהלת הגברים הגאים של מנהטן, ולטוס איתם לאירופה.
קריסטין דייוויס נדין חברתו הסטרייטית של וינס ההומו, במערכת יחסים דומה לזו שבין ויל וגרייס.
אלן דג'נרס לואיס נזירה, לה ויל מוכר את המכונית הישנה של דודה של גרייס.
מייקל דאגלס גאבין האטץ' בלש משטרה, הומו בארון, נמשך אל ויל.
אוכל שנתקע בין השניים גורם לו לתחושת בעתה.
כריסטין אברסול קנדי פרואיט יריבה נוספת של קארן.
אידי פאלקו דירדרה סוכנת נדל"ן לסבית.
ויקטור גרבר פיטר בובינגטון לשעבר שחקן מפורסם.
אנדי גרסיה מיילו בעל מסעדה, איתו יוצא קארן לפגישה פעם אחת.
הוא מסרב להתקשר ולהזמין אותה לפגישה שנייה.
שרה גילברט שריל מעריצה של בארי מנילו, אותה ויל פוגש בתור למכירת כרטיסים להופעה שלו.
סת' גרין רנדל פין ילד פלא, לשעבר.
קלארק גרג קמרון בן-זוגו העשיר של ג'ק, שהופך להיות לקוח של גרייס.
ניל פטריק האריס ביל מנהיג של קבוצה שמנסה להפוך הומואים ולסביות לסטרייטים.
אלכס קאפ הורנר אליס רובינסון חבר-כיתה לשעבר של גרייס.
פיטר ג'קובסון פול באדניק בחור שויל יוצא איתו אך ורק משום שהוא אוהב את הכלב שלו.
סטייסי קיץ' ונדל שכטר לשעבר קולגה של ג'ק, אשר משתלט על כיתת המשחק שלו.
לי מייג'ורס ברט וולף חבר של מרטין אדלר, אביה של גרייס.
קמרין מנהיים סו מדיום שחוזה כי ויל וג'ק יישארו יחד עד סוף חיים (ככל הנראה, כחברים אפלטוניים טובים מאוד).
ג'ייסון מרסדן קים חברה של ליאו.
דילן מקדרמוט טום אחד מבן-זוגיו של ויל.
בעלה מערכת יחסים קרובה מאוד לאמו.
ג'וליאן מקמהון גבר במעלית, איתו מפלרטטת גרייס.
דמי מור סיסי הבייביסיטר של ג'ק.
פיטר פייג' פקיד במשרד ההגירה, שמראיין את ג'ק ורוזאריו וחושד כי נישואיהם פיקטיביים.
סקוט פטרסון אהוב לשעבר של גרייס, מתקופת לימודיה בבית ספר תיכון.
לוק פרי אהרון צפר חנון שג'ק מתאהב בו.
ג'רמי פיבן ניקולס בן-זוג לשעבר של גרייס, שמציע לה להצטרף לשלישייה עם בת-זוגו הנוכחית.
צ'יטה ריברה לינור יחד עם לוסיל, שתי לסביות אשר רוקדות, בסופו של דבר, עם ויל וג'ק.
ברנדון ראות' סבסטיאן גבר שרירי וחתיך, שיוצא עם אלן מילס, לאחר שהאחרון נפרד מויל.
קלואי סביני מונה סוכנת נדל"ן ביסקסואלית שמתאהבת בויל.
ניקולט שרידן ד"ר דניאל מורטי רופאה, עמיתה של ד"ר ליאו מרקוס, החושקת בו.
ג'יימי-לין סיגלר רו אחותו הלסבית של וינס.
בריטני ספירס אמבר לואיז נוצרית, שמרנית ולסבית שמצטרפת אל ג'ק בהנחיית תוכנית אירוח בערוץ כבלים.
ונדי ג'ו ספנבר אפריל עוזרת הבית של גרייס, למשך תקופה קצרה מאוד.
שרון סטון ג'ורג'י קלר פסיכותרפיסטית שמטפלת בויל ובגרייס.
לארי סוליבן רוברט רקדן בלט.
ונדה סייקס קריקט אישה אשר קארן משלמת לה שתהיה פודקאית עבורה.
טמלין תומיטה נעמי ויל וגרייס יוצאים לבלות איתה, יחד עם בן-זוגה קאי, ומבטלים תוכניות שקבעו עם רוב ואלן.
סטיוארט טאונסנד אדוורד שף פאנסקסואל בבית של קארן, ששוכב עם ויל, קארן ורוזאריו.
טרייסי אולמן אן מורה בקורס בישול אליו הולכים ויל, ג'ק וסטיוארט.
סטיב ולנטין קאי ויל וגרייס יוצאים לבלות איתה, יחד עם זוגתו נעמי, ומבטלים תוכניות שקבעו עם רוב ואלן.
ניק אופרמן שרברב איתו קארן מקיימת יחסי מין בחג ההודיה, כאשר סטן מבקש ממנה להיות פעילה מינית בזמן שהוא עדיין בכלא.
מייקל מקדונלד דון סטודנט בקורס בישול אליו הולכים ויל, ג'ק וסטיוארט.
קתרין ג'וסטן בעלים של בקתה שגרייס חושבת, בטעות, ששייכת לליאו.
ויל טאטל (מאנגלית, Will Tuttle) הוא סופר ומרצה, מוזיקאי, ואיש חינוך אמריקני טבעוני, אשר כתב את הספר דיאטת השלום העולמי, רב מכר בדירוג אמזון.
טאטל הוא בעל תואר דוקטור בחינוך.
יחד עם ג'ודי קארמן, ייסד טאטל את הארגונים "מעגל החסד" (Circle of compassion), ואת "מעגל התפילה העולמי למען בעלי חיים" (Worldwide Prayer Circle For Animals) המיועדים לקידום רווחת בעלי חיים.
מאז 1990, הרצה בכנסיית האיחוד (Unity Church) ובארגוני חסד אחרים ברחבי ארצות הברית ובעולם.
לראשונה זכה טאטל בהכרה בינלאומית נרחבת בשנת 1995 כשהשתתף בפסטיבל הטבעוני הבינלאומי השמיני בסן דייגו, שם ניגן מוזיקה אינספרציונלית (מוזיקה שמטרתה לעורר השראה ומוטיבציה לפעילות חסד) והרצה אודות שלום והרמוניה עולמיים בהקשר של תזונה טבעונית.
טאטל הוא נזיר זן לשעבר אשר למד תורה זו, בין היתר, בהיותו בקוריאה.
טאטל הוא בוגר תואר ראשון במדעי הניהול (Adminstrative Science), עם חטיבה במוזיקה וספרות מקולבי קולג' אשר בווטרווייל, מיין, משנת 1975. בנוסף לכך הוא בוגר תואר שני במדעי הרוח מאוניברסיטת סן פרנסיסקו, וכן תואר דוקטור לפילוסופיה של החינוך מאוניברסיטת קליפורניה בברקלי.
ויל הארד הוא פוליטיקאי אמריקאי חבר המפלגה הרפובליקנית.
כיהן כנציג מחוז 23 של מדינת טקסס בבית הנבחרים של ארצות הברית.
הארד נולד וגדל בסן אנטוניו שבטקסס.
אביו בוב הוא אפרו-אמריקאי שעבד כסוכן נסיעות ואמו מרי אליס לבנה.
בשנת 2000 סיים לימודי תואר ראשון במדעי המחשב באוניברסיטת טקסס A&M.
בתקופת הלימודים עמד בראש אגודת הסטודנטים.
הוא זכה לתשומת לב ציבורית, כשהוביל את שיקום הקמפוס והסטודנטים האבלים בעקבות אסון בו נהרגו 12 סטודנטים ועשרות נפצעו, במהלך אירוע באוניברסיטה ב-1999.
בהמלצת רוברט גייטס התקבל ועבר הכשרה ב-CIA.
בעקבות פיגועי 11 בספטמבר 2001, הועבר ליחידה מיוחדת ללוחמה בטרור שהוקמה במטרה לאסוף מודיעין באפגניסטן.
למד אורדו ועבד במשך כעשור כקצין מבצעים וסוכן חשאי ב-CIA.
בין השאר שירת במזרח התיכון ובדרום אסיה והיה אחראי על הסוכנים החשאיים של ה-CIA באפגניסטן.
כמו כן סייע במאמצים הומניטריים בהודו בעקבות רעידת האדמה והצונמי באוקיינוס ההודי, ובפקיסטן לאחר רעידת האדמה בקשמיר.
לאחר שירותו שימש יועץ בכיר לחברת ביטחון סייבר ויועץ אסטרטגי לעסקים בתחום הכניסה לשווקים גלובליים.
הארד ציין כי החליט להיכנס לחיים הפוליטיים לאחר שנחשף לבורות של פוליטיקאים בתדריכים שנתן להם במהלך שירותו ב-CIA.
ב-2010 התמודד ללא הצלחה בבחירות המקדימות של המפלגה הרפובליקנית למושב המחוז ה-23 בבית הנבחרים של ארצות הברית.
ב-2014 זכה בבחירות לאחר שגבר ברוב דחוק על המועמד המכהן מהמפלגה הדמוקרטית פיט גאלגו.
בחירתו נחשבה כהפתעה על רקע היותו רפובליקני וממוצא אמריקאי אפריקאי במחוז המאוכלס ברובו באוכלוסייה היספנית.
ב-2016 נבחר לתקופת כהונה נוספת וב-2018 לתקופת כהונה שלישית.
ביולי 2019 הודיע שאין בכוונתו להתמודד בבחירות 2020.
במהלך הבחירות לנשיאות ארצות הברית 2016 גינה את דונלד טראמפ על אמירותיו בגנות מהגרים ממקסיקו והוא מהמתנגדים הבולטים לתוכניתו של טראמפ לבנות חומה לאורך הגבול עם מקסיקו, בטענה שהיא לא תמנע מסתננים, תפגע בסחר ותשדר מסר שלילי.
הוא אב לשני בנים ובת.
ויכוח פדובה הוא ויכוח-דת שנערך בעיר פדובה שבאיטליה בשנת 1612, והוא מהוויכוחים המאוחרים והפחות-ידועים בהיסטוריוגרפיה של ויכוחי-הדת.
בשנת 1612 טען נזיר דומיניקני, שזה עתה הגיע מרומא (לפי גרסה אחרת הוא לימד באוניברסיטת פדובה), לפני שלטונות ונציה שבידו הוכחה ניצחת לעליונות הדת הנוצרית-קתולית.
לפיכך נקבע ויכוח-דת בפדובה (עיר האוניברסיטה של ונציה), שעיקרו בהשתתפות הנזיר ונציג הקהילה היהודית.
הוויכוח נערך לפני נכבדי ונציה והשופטים היו ראשי האוניברסיטה.
המתווכח היהודי היה ד"ר אליהו מונטאלטו (1567-1616), אנוס פורטוגלי שהתייהד והתגורר בגטו בוונציה.
(באותה תקופה חי שם גם ר' יהודה אריה ממודנה (1571-1648), שהתמחה בוויכוחי הדת ואף כתב את הספר "מגן וחרב" בנושא, אולם הוא התחמק או סירב להשתתף באירוע.)
מונטאלטו התמודד בהצלחה עם טיעוני הנזיר, אולם בשלב מסוים הנזיר ביקש לעזוב בתואנה שהוא נקרא לערוך סקרמנט המשיחה האחרונה לגוסס מקהילתו.
המתמודדים נתבקשו אפוא להעלות טיעוניהם בכתב.
מונטאלטו הכתיב טיעוניו למזכירו/תלמידו שאול לוי מורטרה (1596-1660), לימים רבה הראשי של אמשטרדם ואב בית דין.
הטיעונים נשמרו בעיקרם על ידי כת נוצרית מינית - הסוצ'ינית, ככתב הגנה ואף תרגמו אותו להולנדית, ולא על ידי הממסד היהודי.
הפירוש הקתולי לישעיהו פרק נ"ג מבוסס על שלושה עקרונות:
למן חטאו של אדם הראשון (החטא הקדמון), האנושות בכללה איבדה את החסד האלוהי ונידונה למוות גופני ורוחני.
ניתן לכפר על אשמה אינסופית זו רק בגאולה אינסופית.
גאולה זו יכולה להינתן רק על ידי הפן השני של השילוש הקדוש (הבן), שיתגלם וימות למען האנושות.
ניתן לתמצת את תשובתו של אליהו מונטאלטו לטיעונים שלעיל.
ככלל - העקרונות שהועלו, עומדים בסתירה להיגיון ולכתבי הקודש:
באף מקום בכתבי הקודש לא מצוין, שאדם הראשון נענש במוות רוחני בעוון חטאו המוסרי.
זה נוגד את ההיגיון, שצאצאיו של אדם הראשון יהיו נידונים למוות רוחני בגין חטאו.כתבי הקודש מלמדים שכל אחד מקבל את נשמתו ישירות מידי האל ומוחזק כאחראי כלפי האל רק בשל מעשיו שלו.
האל, כפי שהוא מתואר, הוא לא רק צודק אלא גם רחום.
הוא יקבל הכאה על חטא וחרטה שלמה ככפרה על החטא.
מבחינה פילוסופית זה בלתי אפשרי שלחטאו של אדם הראשון תהיה השפעה אינסופית.
כאשר מחשיבים את החטא כאינסופי משום שהוא מכוון כנגד האל, הרי שגם לציות למצוות האל יש השפעה אינסופית.
חסדו של האל מתגלה בנכונותו לקורבנות וביום הכיפורים.
בזכות זאת האל ימחל לאדם.
מכתבי הקודש נובע שהאל היה נוכח, בדרכו המיוחדת, באוהל מועד ובבית המקדש.
תפילות שנישאו שם נתקבלו על ידי האל.
אין הדבר נכון לגבי הסעודה האחרונה, שנטמאה בחוסר טהרה.
ניתן לזכות בתהילה אלוהית, אפילו לפני ביאת המשיח, כפי שנאמר בכתבי הקודש לגבי חנוך, אליהו, משה ורבים אחרים.
ההבטחה האלוהית לחיים, לאלה המקיימים את מצוות האל, מתייחסת לחיים רוחניים.
כתבי הקודש אינם מלמדים את תורת השילוש הקדוש.
הטיעון שתורה זו נפקדת כיוון שבני ישראל, בהיותם אומה לא-מתורבתת, לא היו מסוגלים להבין אותה, היא בניגוד לכתבי הקודש, אף השליחים אינם מצדדים בתורת השילוש הקדוש.
חזון כתבי הקודש מנבא הכרה של האומות באחדותו של האל, התפשטות הכפירה בארץ הקודש, עבודת אלילים וגלות בני-ישראל.
סופית, בני-ישראל גלו מארצם היות שלא קיימו את המצוות האלוהיות, אולם עונש זה הוחמר בגלל הופעת הנצרות.
יתרה מזאת, העיקרון של אל יחיד בעל טבע אחד ושלוש ישויות, מכיל מספר סתירות פילוסופיות.
הטיעון של גלגול נשמות מביא לסתירות פילוסופיות.
כתבי הקודש מבחינים באופן ברור בין האל לבין האדם.
המשיח המובטח איננו האל כי אם נסיך ארצי.
התפיסה הנוצרית בדבר "בן האל" נובעת מרעיונות פגניים קדומים.
התפיסה של מותו המכפר של בן-האל נוגדת את עקרון הצדק האלוהי.
אם מוות כזה היה הכרחי, האל היה מניח לרומאים לנהל את המשפט.
בכל מקרה, היהודים מואשמים בטעות בגרימת מותו של ישו הנוצרי.
אם המוות של ישו אכן הביא גאולה, השלכות החטא הקדמון היו חייבות להיעלם.
מצב העולם הולך ומחמיר, בעוד שכתבי הקודש מנבאים משיח אשר יביא הטבות ארציות.
כותבי העתים לא סיפרו אם הסתיים הוויכוח ומי ניצח או שהדברים נשארו תלויים.
נראה שעקב האירוע נאלץ מונטאלטו לגלות מוונציה לפריז לאחר ויכוח ברצלונה) ומונה לרופאה האישי של מריה דה מדיצ'י (1573-1642), המלכה העוצרת בצרפת ובנה - המלך לואי ה-13 (1601-1643).
הד לטיעוניו של אליהו מונטאלטו ניתן למצוא בכתביו המאוחרים של מורטרה.
ויליאם דנארד "ויל" בארטון הוא כדורסלן אמריקאי המשחק בעמדות הקלע והסמול פורוורד.
בארטון נולד בעיר בולטימור שבמרילנד, ולמד באוניברסיטת ממפיס בין השנים 2010–2012. בעונתו הראשונה בממפיס הוביל את קלעי הקבוצה עם 12.3 נקודות בממוצע למשחק, ובעונת ה שיפר את ממוצעיו ל-18.0 נקודות ו-8.0 ריבאונדים למשחק, אשר זיכו אותו בפרס השחקן המצטיין של "מחוז USA" (Conference USA Player of the Year).
בארטון נבחר בבחירה ה-40 של דראפט ה-NBA לשנת 2012, על ידי קבוצת פורטלנד טרייל בלייזרס.
בשתי עונותיו הראשונות בפורטלנד שימש כמחליפם של וסלי מת'יוז וניקולא באטום בשתי עמדות הכנף, וסיפק ממוצעים צנועים של 4.0 נקודות ו-1.9 ריבאונדים למשחק.
באמצע עונת נשלח בארטון בטרייד לדנוור נאגטס, יחד עם ויקטור קלאבר ותומאס רובינסון, בתמורה לארון אפללו ואלונזו ג'י.
עד סיום אותה עונה שיפר את תפוקתו ל-11.0 נקודות בממוצע למשחק כשחקן ספסל, ובסיום העונה חתם על הארכת חוזה בדנוור ל-3 עונות נוספות, עבור כ-10.5 מיליון דולר.
בעונת קבע בארטון שיאי קריירה בממוצעי דקות (28.7), נקודות (14.4), ריבאונדים (5.8) ואסיסטים (2.5) למשחק, ואף סיים את העונה כקלע המוביל של הנאגטס עם 1,178 נקודות בסך הכול.
ב-20 בדצמבר 2015 קלע שיא קריירה של 32 נקודות בהפסד קבוצתו לניו אורלינס פליקנס.
בהצבעה לתואר השחקן השישי של עונת 2015/2016 סיים בארטון במקום הרביעי, אחרי ג'מאל קרופורד, אנדרה איגודלה ואנס קאנטר.
בעונת פתח ב-40 משחקים עבור הנאגטס, בשל פציעות של שחקני החמישייה פול מילסאפ וגארי האריס, ורשם שיאי קריירה חדשים בממוצעי נקודות (15.7) ואסיסטים (4.1) למשחק.
בסיום אותה עונה חתם על הארכת חוזה בדנוור בסך 54 מיליון דולר ל-4 עונות נוספות.
בעונת השתתף ב-43 משחקים בלבד, בשל פציעה במפרק הירך.
בעונת היה הקלעי השלישי של הנאגטס, עם ממוצע של 15.1 נקודות בממוצע למשחק, אולם בשל פציעה בברכו החמיץ את כל משחקי פלייאוף 2020, בו העפילה דנוור לגמר המערב.
וילברט צ'ארלס "ויל" ג'ונסון הוא שחקן אנגלי המוכר בעיקר מהופעותיו בסדרה "להעיר את המתים" ובתוכנית "Babyfather", ובתיאטרון במחזה "אותלו".
בשנים 2012 עד 2014 שיחק בתפקיד דום אנדרוז באופרת הסבון "אמרדייל".
ג'ונסון נולד במוסוול היל שבלונדון וגדל בטוטנהאם.
כשהיה בבית ספר יסודי לא גילה עניין מיוחד במוזיקה, אבל שינה את דעתו כשהחליף מתופף שלא הגיע.
הוא לא למד בבית ספר למשחק, אלא בבית הספר "Mount View" בקרוץ' אנד (צפון לונדון).
ג'ונסון הצטרף גם ללהקת מחול ולמד בלט, ריקוד מודרני וברייקדאנס, והופיע במשך שבע שנים.
הוא שיחק עם התיאטרון הלאומי לנוער במשך שלוש שנים.
הופעתו המקצועית הראשונה של ג'ונסון הייתה בשנת 1985 במחזה "Four Seasons" בפסטיבל הפרינג' באדינבורו.
במהלך שנות השמונים של המאה העשרים שיחק בתפקידים קטנים בסדרות טלוויזיה כמו "חדר מיון" ו-"London's Burning", אחר כך הופיע בתפקיד הבלש סטיבי ג'ונסון בסדרת הטלוויזיה "אנה לי" של ערוץ "לונדון ויקאנד טלוויז'ן".
ב-1994 ו-1995 שיחק בתפקיד משנה בדמות השוטר מייקל סקלטון בסדרה "המפצח".
בין התפקידים בטלוויזיה עבד ג'ונסון אצל קברנים מקומיים כנהג וכנושא הארון.
באחת הלוויות זיהה אותו אחד המשתתפים מהופעתו ב"המפצח" וביקש ממנו חתימה.